text: Rød fest i natten
  01 maj 2015 kl. 05.34
  Omkring 30 personer var mødt op klokken et minut over midnat i Haderslevs midtby, hvor Enhedslistens Mathias Dahl Christensen gik på talerstolen, og holdt ikke blot sin første 1. maj tale, men nok også årets første 1. maj tale.
  
  Mathias Dahl Christensen stiller op til Folketinget for Enhedslisten, og holdt sin første 1. maj tale nogen sinde.
  Den 37-årige folkeskolelærer indrømmede han var lidt nervøs for at skulle tale, og startede derfor sin 1. maj tale med en anekdote om sin gamle farfar, der hele sit arbejdsliv arbejdede som maskinmester på den samme arbejdsplads, og hvor sammenhold og solidaritet bar ham gennem livet.
  Værdier som Mathias Dahl Christensen kæmper for skal tilbage i vores samfund, som han synes, alt for mange har givet køb på.
  Hør dele af Enhedslistens Mathias Dahl Christensens 1. maj tale her: (Varighed 1'40)
  